Diari Oficial de la Generalitat Valenciana


Sumari del DOGV 3975, del 06-04-2001 (2001/3107)

DECRET 67/2001, de 2 d'abril, del Govern Valencià, pel qual es crea l'Institut d'Educació Secundària núm. 2, d'Alaquàs.
-----------------------------------------------------------------------------------------------------------------------

### Dades del document

Número de DOGV
:   3975

Data del DOGV
:   06-04-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/3107


Data del document
:   02-04-2001

Organisme emissor
:   Conselleria de Cultura i Educació

Tipus de document
:   Decret

Descriptors 

:   * Alaquàs
    * ensenyament secundari

DECRET 67/2001, de 2 d'abril, del Govern Valencià, pel qual es crea l'Institut d'Educació Secundària núm. 2, d'Alaquàs. [2001/X3107]
  
Els estudis de planificació educativa van preveure la creació d'un institut d'educació secundària a la zona escolar VL60.
  
L'increment de sol·licituds de llocs escolars d'Educació Secundària s'ha produït paral·lelament a la reducció de les corresponents a Educació Primària, per la qual cosa es fa necessària la reestructuració de l'oferta d'ensenyaments públics a la citada localitat de tal forma que, mitjançant les corresponents actuacions administratives, s'obtinga la màxima rendibilitat social dels mitjans humans i materials.
  
El Col·legi Públic El Terç va deixar de funcionar segons es va disposar en l'Ordre de 22 d'abril de 1998, de la Conselleria de Cultura, Educació i Ciència, per la qual es modifica el catàleg d'unitats i llocs de treball docent, la denominació i altres aspectes de determinats centres públics d'Educació Infantil (2n. cicle), Educació Preescolar, Educació Primària i Educació Especial, de titularitat de la Generalitat Valenciana.
  
L'Ajuntament d'Alaquàs, en sessió plenària de 29 de març de 1999, va acordar cedir, a més del terreny sobre el qual es troba l'edifici de l'antic CP El Terç, dos parcel·les confrontants de 3.208 i 5.148,77 m².
  
L'edifici escolar s'ajusta a les exigències establides en el Reial Decret 1.004/1991, de 14 de juny, pel qual s'establixen els requisits mínims dels centres que impartisquen ensenyaments de Règim General No Universitaris, i en l'Ordre de 15 de maig de 1992, de la Conselleria de Cultura, Educació i Ciència, per la qual s'aproven els programes de necessitats per a la redacció de projectes de construcció de centres d'Educació Infantil, Educació Primària, Educació Infantil i Primària, Educació Secundària Obligatòria i Educació Secundària completa de la Generalitat Valenciana.
  
Per això i segon el que s'establix en l'article 17 de la Llei Orgànica 8/1985, de 3 de juliol, Reguladora del Dret a l'Educació, i en l'article 1 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Govern Valencià, a proposta del conseller de Cultura i Educació i després de la deliberació prèvia del Govern Valencià, en la reunió del dia 2 d'abril de 2001,
  
DECRETE
  
Article únic
  
Crear a les instal·lacions abans ocupades pel Col·legi Públic El Terç, d'Alaquàs, codi 41775163, el següent centre docent:
  
Província: València
  
Localitat: Alaquàs
  
Denominació: Institut d'Educació Secundària núm. 2
  
Codi: 75830851
  
Titular: Generalitat Valenciana
  
Adreça: c/ González Huguet, s/n
  
Composició: 12 unitats d'Educació Secundària Obligatòria, 6 de Batxillerat i 3 cicles formatius de Formació Professional
  
Capacitat: 360 llocs escolars d'Educació Secundària Obligatòria, 210 de Batxillerat i 90 de cicles formatius de Formació Professional.
  
DISPOSICIÓ ADDICIONAL
  
El que s'establix en este decret s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Facultar el conseller de Cultura i Educació perquè adopte les mesures que siguen necessàries pel compliment i desenrotllament d'allò establit en este decret, així com per a modificar, si cal, l'adreça, la denominació i configuració del centre.
  
Segona
  
Este decret entrarà en vigor el dia de la seua publicació en el Diari Oficial de la Generalitat Valenciana. Això no obstant, els seus efectes s'entendran referits a l'1 de juliol de 2000.
  
València, 2 d'abril de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura i Educació,
  
MANUEL TARANCÓN FANDOS